આજે ભારતીય ટીમ એક એવા સમયથી પસાર થઇ રહી છે, જ્યાપે તેની પાસે મજબૂત બેંચ સ્ટ્રેંથ છે. સાથે જ આજના સમયમાં જે ઝડપથી ક્રિકેટ રમાઇ રહી છે, કોઇ પણ ખેલાડી માટે આ પ્રતિસ્પર્ધિ સમયમાં ફિટ રહેવુ ખુબ જ પડકાર જનક છે. આ જ કારણ છે કે, ભારતીય ટીમ મેનેજમેન્ટ અને કમિટિ ઓફ એડમિનિસ્ટ્રેટર્સ (COA) પણ આ માટે યોજના બનાવી છે. ટીમ મેનેજમેન્ટે અને સીઓએ એ એક બેઠક કરી હતી, જેમા કોચ, કેપ્ટન અને પસંદગીકર્તા સહિત રોહિત શર્મા પણ સામેલ રહ્યો હતો. આ બેઠકમાં આગામી ઓસ્ટ્રેલિયાઇ પ્રવાસ અને ક્રિકેટ વર્લ્ડ કપને લઇ ચર્ચા કરવામાં આવી. સૂત્રો અનુસાર, આ બેઠકમાં નક્કી કરવામાં આવ્યું કે, મહત્વપૂર્ણ પ્રવાસને જોતા મુખ્ય ખેલાડીને આરામ આપવામાં આવે અને યુવા ખેલાડીઓને તક આપવામાં આવે.